ยาเซฟาโลสปอริน ถูกจำแนกออกเป็น 5 รุ่นย่อย ใช่หรือไม่
ใช่ เซฟาโลสปอริน มีฤทธิ์ต่อต้านเชื้อแบคทีเรียทั้งชนิดแกรมบวกและชนิดแกรมลบ และถูกจำแนกออกเป็น 5 รุ่นย่อย Generation ดังนี้ 
รุ่นที่ 1 First generation ใช้ได้ผลดีต่อเชื้อแบคทีเรียแกรมบวก แต่ต่อต้านแบคทีเรีย แกรมลบได้ในระดับกลางๆเท่านั้น ยาในกลุ่มนี้บางตัวถูกขับออกจากร่างกายได้เร็ว แต่บางตัวถูกขับออก ได้ช้าด้วยมีการจับกับโปรตีนในเลือดสูง หากใช้กับผู้ป่วยโรคไตต้องลดขนาดยาหรือปรับขนาดการ ใช้ให้น้อยลง 

ตัวอย่างยาในรุ่นนี้ ได้แก่ Cefacetrile Cefadroxil Cephalexin Cefaloglycin Ceftezole Cefalonium Cefaloridine Cefalotin Cefapirin Cefatrizine Cefazaflur Cefazedone Cefazolin Cefradine Cefroxadine ในบรรดาเซฟาโลสปอรินรุ่นที่ 1 Cefazolin เป็นยาที่ใช้กันมากที่สุด 

รุ่นที่ 2 Second generation ใช้ได้ผลดีต่อเชื้อแบคทีเรียแกรมลบได้มากยิ่งขึ้น และยังใช้ได้ผลดีต่อเชื้อแบคทีเรียแกรมบวก ยาในรุ่นนี้อยู่ในร่างกายได้นานและมีการจับกับโปรตีนในเลือดสูง สามารถให้ยาคนไข้ได้วันละครั้งหรือ 2 ครั้งแล้วแต่รูปแบบของยา ที่มีทั้งชนิดฉีดและชนิดรับประทาน จึงช่วยลดค่าใช้จ่ายของการรักษาได้ระดับหนึ่ง หากใช้กับผู้ป่วยโรคไตต้องลดขนาดยาเช่นเดียวกับรุ่นที่ 1 

ตัวอย่างยาในรุ่นนี้ ได้แก่ Cefaclor Cefonicid Cefprozil Cefuroxime Cefuzonam Cefmetazole Cefotetan Cefoxitin Cefoxitin Cefotiam loracarbef Cephamycins Cefmetazole Cefminox Cefotetan Cefbuperazone 

รุ่นที่ 3 Third generation ใช้ได้ผลดีต่อเชื้อแบคทีเรียแกรมลบ อีกทั้งครอบคลุมเชื้อแบค ทีเรียที่ไม่ค่อยตอบสนองต่อยากลุ่มเซฟาโลสปอรินรุ่น 1 2 เช่น เชื้อแบคทีเรีย Enterobacter Serratia และเชื้อแบคทีเรีย Pseudomonas แต่ในเชื้อแบคทีเรียแกรมบวกกลับมีผลตอบสนองน้อยลง ยารุ่นนี้นำมาใช้รักษาโรคหนองในเทียม รวมถึงโรคติดเชื้อในทางเดินปัสสาวะที่ซับซ้อนมากขึ้น ตัวอย่างยาในรุ่นนี้ ได้แก่ Cefcapene Cefdaloxime Cefdinir Cefmenoxime Cefditoren Cefetamet Cefixime Cefodizime Cefotaxime Cefovecin Cefpimizole Ceftamere Ceftibuten Ceftiofur Cefpodoxime Cefteram Ceftiolene Ceftizoxime Cefoperazone Ceftazidime 

รุ่นที่ 4 Fourth generation ใช้ได้ดีกับเชื้อแบคทีเรียแกรมบวกเหมือนรุ่นที่ 1 และครอบคลุมถึงเชื้อแบคทีเรียที่มีความต้านทานกับยากลุ่มเซฟาโลสปอริน รุ่นที่ 3 อีกด้วย มีการนำยาในรุ่นนี้มารักษาการติดเชื้อที่เยื่อหุ้มสมองเยื่อหุ้มสมองอักเสบ ด้วยตอบสนองการรักษาได้ดี ตัวอย่างยาในรุ่นนี้ ได้แก่ Cefclidine Cefepime Cefluprenam Cefoselis Cefozopran Cefpirome Cefquinome 

รุ่นที่ 5 Fifth generation ใช้ได้ดีกับเชื้อแบคทีเรียที่มีการดื้อยาทั้งชนิดแกรมบวกและแกรมลบ ตัวอย่างยาในรุ่นนี้ ได้แก่ Ceftobiprole Ceftaroline 

หมายเหตุ ยาบางตัวในกลุ่มเซฟาโลสปอรินได้ถูกบรรจุลงในบัญชียาหลักแห่งชาติ หมวดยาอันตราย มีข้อห้ามใช้ ข้อควรระวัง คำเตือนที่แตกต่างกันออกไป การใช้ยาที่ปลอดภัยต่อตัวผู้ป่วย จึงต้องอยู่ภายในดุลยพินิจของแพทย์เท่านั้น
17.เภสัชวิทยา Pharmacology